# Salvia yangii

Salvia yangii és una espècie de planta amb flors del gènere Salvia dins la família de les lamiàcies. (Lamiaceae).
De port alçat, la planta aconsegueix mesurar uns 0,5-1,2 m d'alçada. La tija quadrada i les fulles verdes grisenques produeixen una olor peculiar al rebregar-les. La temporada de floració s'estén des de mitjans d'estiu fins a octubre, amb flors de blaves a violetes disposades a panícules vistoses i ramificades.
Originària de les estepes i turons del sud-oest i centre d'Àsia, va ser conreada per primera vegada pel general rus Vasili Perovski al segle xix. S'ha tornat popular i té una notable adaptabilitat a diferents condicions de clima i sòl. S'han desenvolupat diversos cultivars que difereixen principalment en la forma de les fulles i l'alçada de la planta; «Blue Spire» és el més comú. Aquest cultivar és molt utilitzat en jardins i disseny de jardineria. Als Estats Units aquesta espècie va guanyar el premi Planta de l'Any 1995 de la Perennial Plant Association, i el cultivar «Blue Spire» va rebre l'Award of Garden Merit de la Reial Societat d'Horticultura del Regne Unit.
L'espècie és molt emprada en la medicina tradicional, ja que a la seva zona d'origen li atribueixen diverses propietats terapèutiques. Això ha portat a la investigació de la seva fitoquímica. Les seves flors es poden menjar en amanides o triturades per extreure pigments, i es considera que la planta pot usar-se en la fitoremediació de sòls contaminats.

## Referències

* ↑ «Perovskia atriplicifolia a The Plant List» (en anglès). [Consulta: 18 juliol 2017].
* ↑ «Salvia yangii B.T.Drew» (en anglès). Plants of the World Online. Royal Botanic Gardens. Kew. [Consulta: 16 febrer 2025].

## Bibliografia

* «Chemical composition and biological activity of the essential oil of Perovskia atriplicifolia from Pakistan» (en anglès). Pharmaceutical Biology. Swets & Zeitlinger B.V. [Lisse], 45, 4, 2007, pàg. 324-331. DOI: 10.1080/13880200701212890. ISSN: 1388-0209. OCLC: 5630312531.
* Grant, Mike. «Perovskia» (en anglès). RHS Plant Trials and Assessments. Londres: Royal Horticultural Society, 2007. [Consulta: 4 novembre 2015].
* Hedge, Ian Charleson. Flora of Pakistan 192, Labiatae (en anglès). Karachi: University of Karachi, 1990. OCLC 917314877.
* «Nutritional evaluation of some forage plants from Harboi rangeland, Kalat, Pakistan» (en anglès). Pakistan Journal of Botany. Pakistan Botanical Society [Karachi], 41, 3, 2009, pàg. 1137-1154. ISSN: 0556-3321.
* Jackson, BD. A glossary of botanic terms with their derivation and accent (en anglès). Cuarta. Londres: Gerald Duckworth & Co, 1928. DOI 10.5962/bhl.title.6304. OCLC 1494270.
* «A search for phylogenetically informative pollen characteristics in the subtribe Salviinae (Mentheae: Lamiaceae)» (en anglès). International Journal of Plant Science. University of Chicago Press [Chicago], 169, 3, marzo 2008, pàg. 455-471. DOI: 10.1086/526463. ISSN: 1058-5893. OCLC: 5551098061.
* «Phytosociology of the hills of Quetta District» (en anglès). Pakistan Journal of Botany. Pakistan Botanical Society [Karachi], 23, 1, 1991, pàg. 90-114. ISSN: 0556-3321.
* «Studies regarding the chemical composition of volatile oils from some spontaneous and cultivated Lamiaceae species» (en anglès). Scientific Annals of Alexandru Ioan Cuza University of Iasi. New Series, Section 2: Vegetal Biology. Alexandru Ioan Cuza University of Iasi [Iași], 56, 1, 2010, pàg. 43-49. ISSN: 2247-2711.
* «Micromorphological traits and biochemical pattern of Perovskia atriplicifolia Benth., plant with phytoremediative potential» (en anglès). Carpathian Journal of Earth and Environmental Sciences. North University of Baia Mare [Baia Mare], 6, 2, 2011, pàg. 261-268.

## Enllaços externs

* Fitxa del Centro Nacional para la Información Biotecnológica